**ОБЩИНСКА ИЗБИРАТЕЛНА КОМИСИЯ**

**ГРАД КОТЕЛ**

**ПРОТОКОЛ № 48**

**Котел, 15.05.2019г.**

**Днес,** 03.06.2019 г. от 17:00 часа, на пл. „Възраждане” № 1, се проведе заседание на ОИК- Котел.,

Присъстваха:

Председател: Цветомира Иванова Кънева

Заместник председател: Нели Добринова Добрева

Секретар: Събина Георгиева Георгиева

Членове: Величка Калчева Калева

Екатерина Василева Дончева

Иванка Стоянова Вълчева

Радосвета Стефанова Кичукова

Радостина Жечева Кънева

Стефка Димитрова Куцарова

Цветан Георгиев Влахов

Яница Георгиева Каранашева

Заседанието бе открито от председателя Цветомира Кънева в 17:00 часа.

Колеги, откривам заседанието на ОИК – Котел. На заседанието присъстват 11 членове на ОИК, съгласно присъствен лист и на основание чл.85, ал.3 от ИК е налице кворум и комисията може да заседава и взема решения.

Пристъпи се към докладване на дневния ред:

Председателят пристъпи към прочитане на ДНЕВЕН РЕД:

1. Разглеждане на постъпили документи и вземане на решение за предсрочно прекратяване на пълномощията на основание чл.30, ал.6 във връзка с чл.30, ал.4, т.5 от ЗМСМА по отношение на Таньо Асенов Боянов, Мъстън Алиев Муртазов и Назиф Мустафов Назифов и тримата общински съветници при общински съвет Котел, издигнати от ПП-ГЕРБ и обявяване за избрани за общински съветници следващите в листата кандидати.

2. Разни.

**Проектът за дневен ред беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО**  **ГЛАСУВАНЕ** | **ГЛАСУВАЛ**  **ЗА/ПРОТИВ/ОТСЪСТВА** |
| **Цветомира Кънева** | **„ЗА”** |
| **Нели Добринова Добрева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Иванка Стоянова Вълчева** | **„ЗА”** |
| **Стефка Димитрова Куцарова** | **„ЗА”** |
| **Радосвета Стефанова Кичукова** | **„ЗА”** |
| **Цветан Георгиев Влахов** | **„ЗА”** |
| **Екатерина Василева Дончева** | **„ЗА”** |
| **Величка Калчева Калева** | **„ЗА”** |

Дневният ред се прие от ОИК с мнозинство от 11 гласа “ЗА”.

По точка **първа** от дневния ред докладва председателя Цветомира Кънева:

Уважаеми колеги,

На проведеното на 15.05.2019г. заседание на ОИК-Котел се запознахме с постъпилите три броя писма- уведомления на основание чл.30, ал.4, т.5 от ЗМСМА от Председателя на Общински съвет – Котел, Христина Чолакова, а именно:Писмо с изх.№ 06-СО-29/10.05.2019г.; Писмо с изх.№ 06-Со-30/10.05.2019г.; Писмо с изх.№ 06-СО-31/10.05.2019г., с които ОИК – Котел се уведомява за следното:

* с първото описано писмо Председателя на Общински съвет – Котел уведомява ОИК – Котел, че общинският съветник Таньо Асенов Боянов, издигнат от ПП-ГЕРБ, не е участвал общо в девет заседания, проведени през 2018г., като за пет от тях има подадени писмени уведомления с положен подпис на лицето, а именно за заседания проведени на: 23.02.2018г.; 18.04.2018г.; 29.06.2018г.; 31.07.2018г.; 30.08.2018г.; , за три има писмени уведомления, но същите са без положен подпис от уведомителя, а именно за заседания проведени на: 19.10.2018г.; 01.11.2018г.; 29.11.2018г., а за едно от заседанията няма подадено писмено уведомление, а именно за заседание проведено на: 25.05.2018г.. През 2019г. Общински съвет – Котел има проведени общо четири заседания, на които общинският съветник Таньо Асенов Боянов не е присъствал, като за три поредни заседания има подадени уведомления без положен подпис на същите, а именно за заседания проведени на: 31.01.2019г.; 21.02.2019г.; 28.03.2019г., а за едно има подадено подписано уведомление. Писмото е придружено с копия на всички описани уведомления, копия на присъствените книги от заседанията и копия на обратни разписки и имейли, с които общинският съветник е уведомяван за датите, на които ще се провеждат заседанията на Общински съвет – Котел.
* С второто описано писмо Председателя на Общински съвет – Котел уведомява ОИК – Котел, че общинският съветник Мъстън Алиев Муртазов, издигнат от ПП-ГЕРБ, не е присъствал на общо четирите проведени заседания на Общинския съвет – Котел за 2019г., като за две от заседанията проведени съответно на дати: 31.01.2019г; 21.02.2019г., има подадени писмени уведомления от общинския съветник, на които липсва положен подпис от същия, а за две от заседанията проведени съответно на дати: 28.03.2019г. и 30.04.2019г. няма подадени писмени уведомления. Писмото е придружено с копия на всички описани уведомления, копия на присъствените книги от заседанията и копия на обратни разписки и имейли, с които общинският съветник е уведомяван за датите, на които ще се провеждат заседанията на Общински съвет – Котел.
* С третото описано писмо Председателя на Общински съвет – Котел уведомява ОИК – Котел, че общинският съветник Назиф Мустафов Назифов, издигнат от ПП-ГЕРБ, не е присъствал на три поредни заседания на Общински съвет – Котел от общо четирите проведени за 2019г., като за две от заседанията проведени на дати: 21.02.2019г. и 28.03.2019г. има подадени писмени уведомления от общинския съветник, на които липсва положен подпис от същия, а за третото заседание проведено на дата 30.04.2019г. няма подадено писмено уведомление. Писмото е придружено с копия на всички описани уведомления, копия на присъствените книги от заседанията и копия на обратни разписки и имейли, с които общинският съветник е уведомяван за датите, на които ще се провеждат заседанията на Общински съвет – Котел.

И трите описани уведомления ведно с всички приложения към тях са внесени до ОИК – Котел за разглеждане и произнасяне по компетентност на основание чл.30, ал.4, т.5 от ЗМСМА.

На заседание на ОИК-Котел, проведено на 15.05.2019г., комисията излезе с Решение №271/15.05.2019г., с което на основание чл.30, ал.6 от ЗМСМА реши да се изпратят писма до общинските съветници - Таньо Асенов Боянов ; Мъстън Алиев Муртазов и Назиф Мустафов Назифов, с които ОИК – Котел да уведоми всеки един от тях за постъпилото уведомление от Председателя на Общински съвет – Котел и приложените към него документи удостоверяващи основанието за предсрочно прекратяване на пълномощията му и за възможността да направи писмено възражение пред комисията в три дневен срок от уведомяването му.

По писмените доказателства обобщавам следното:

1. Имаме внесени уведомления от Председателя на Общински съвет – Котел за произнасяне на основание чл.30, ал.4, т.5 от ЗМСМА ведно с приложенията към тях представляващи писмени доказателства за уведомяването на общинските съветници за всички описани по-горе заседания на общински съвет – Котел, като уведомяването е ставало по надлежния ред съгласно Правилника за организация и дейност на Общински съвет Котел, а именно: препоръчани писма с обратни разписки и справки от ел.пощи на същите, извадки от присъствена книга на Общински съвет – Котел за датите на които общинските съветници не са присъствали.
2. На основание чл.30, ал.6 от ЗМСМА са изпратени три броя уведомления, съответно до Таньо Асенов Боянов ; Мъстън Алиев Муртазов и Назиф Мустафов Назифов. Същите са изпратени с писма по Български пощи, с пощенско клеймо и за трите писма удостоверяващо дата на изпращане – 20.05.2019г. и съответно пощенско клеймо удостоверяващо дата на връчване за Таньо Асенов Боянов – 23.05.2019г.; за Мъстън Алиев Муртазов – 23.05.2019г., а за Назиф Мустафов Назифов дата на връщане на писмото - 23.05.2019г. с отбелязване: „отсъства”. Представям обратните разписки за разглеждане от всички членове на комисията.
3. В законоустановения срок не са постъпили писмени възражения от Таньо Асенов Боянов и Мъстън Алиев Муртазов, както и от Назиф Мустафов Назифов, който не е намерен на посоченият адрес и писмото е върнато обратно на адреса на ОИК – Котел с отбелязване за лицето – „отсъства”.

ОИК – Котел, счита, че е изправена пред хипотезата на чл.30,ал.6 от ЗМСМА във връзка с чл.30,ал.4,т.58 от ЗМСМА и след като обсъди събраните по преписките писмени доказателства, съобрази следното:

Съгласно разпоредбата на чл.30,ал.4,т.5 от ЗМСМА пълномощията на общински съветник се прекратяват предсрочно, когато без да е уведомил писмено председателя на общинския съвет за неучастието си в заседанието на съвета по уважителни причини – служебна ангажираност, отсъствие от страната, заболяване и други, не участва в три поредни или в общо пет заседания на общинския съвет през годината.

ОИК счита, че трябва да бъдат съобразени четири основни обстоятелства за всеки един от тримата общински съветници, а именно:

**На първо място**: налице ли е отсъствие на три поредни или общо пет заседания на общински съвет през годината?

**На второ място:** уведомен ли е общинският съветник по надлежния ред приет с Правилника за организацията и дейността на Общински съвет – Котел за проведените заседания, на които се сочи, че същият не е присъствал и разполага ли комисията с писмени доказателства за това?

**На трето място:** уведомен ли е общинският съветник за документите удостоверяващи обстоятелствата по чл.30,ал.4, т.5 от ЗМСМА и дадена ли е възможност на общинския съветник, съгласно чл.30, ал.6 от ЗМСМА да направи възражение?

**На четвърто място:** налице ли са уважителни причини за отсъствието на общинския съветник от заседанията, за които се сочи, че не е присъствал?

Относно общинският съветник Таньо Асенов Боянов, ОИК – Котел счита следното:

* не е участвал в три поредни заседания на общински съвет – Котел за 2018г., а именно на заседанията проведени на – 19.10.2018г.; 01.11.2018; 29.11.2018г., като за сочените заседания в преписката има приложени три броя писмени уведомления за отсъствието на общинския съветник поради служебна ангажираност, машинно създадени, без подпис, които ОИК – Котел дискредитира, като документ, който не може действително да материализира изявлението на това лице, което се сочи, като негов автор. За 2019г., същият не е участвал в три поредни заседания проведени на - 31.01.2019г.; 21.02.2019г; 28.03.2019г., като за сочените заседания в преписката има приложени три броя писмени уведомления за отсъствието на общинския съветник поради служебна ангажираност, машинно създадени, без подпис, които ОИК – Котел дискредитира, като документ, който не може действително да материализира изявлението на това лице, което се сочи, като негов автор.
* Предвид писмените доказателства, ОИК смята, че е уведомен надлежно за заседанията, на които не е присъствал.
* Уведомен е на основание чл.30,ал.6 от ЗМСМА за възможността да направи възражение.
* Лицето не е направило възражение и няма данни за уважителни причини за отсъствието от посочените заседания.

ОИК – Котел, счита, че са налице предпоставките, предвидени в разпоредбата на чл.30, ал.4,т.5 от ЗМСМА за предсрочно прекратяване на пълномощията на общинския съветник Таньо Асенов Боянов.

Относно общинският съветник Мъстън Алиев Муртазов, ОИК – Котел счита следното:

* не е участвал в три поредни заседания на общински съвет – Котел за 2019г., а именно на заседанията проведени на – 21.02.2019г.; 28.03.2019г.; 30.04.2019г., като за сочените заседания в преписката има приложено уведомление за отсъствието ме от заседание с дата 21.02.2019г., поради служебна ангажираност, машинно създадено, без подпис, което ОИК – Котел дискредитира, като документ, който не може действително да материализира изявлението на това лице, което се сочи, като негов автор, а за останалите две описани заседания няма подадени писмени уведомления.
* Предвид писмените доказателства, ОИК смята, че е уведомен надлежно за заседанията, на които не е присъствал.
* Уведомен е на основание чл.30,ал.6 от ЗМСМА за възможността да направи възражение.
* Лицето не е направило възражение и няма данни за уважителни причини за отсъствието от посочените заседания.

ОИК – Котел, счита, че са налице предпоставките, предвидени в разпоредбата на чл.30, ал.4,т.5 от ЗМСМА за предсрочно прекратяване на пълномощията на общинския съветник Мъстън Алиев Муртазов.

Относно общинският съветник Назиф Мустафов Назифов, ОИК – Котел счита следното:

* не е участвал в три поредни заседания на общински съвет – Котел за 2019г., а именно на заседанията проведени на – 21.02.2019г.; 28.03.2019г.; 30.04.2019г., като за сочените заседания в преписката има приложени две уведомление за отсъствието му от заседания с дати 21.02.2019г. и 28.03.2019г., поради служебна ангажираност, машинно създадено, без подпис, което ОИК – Котел дискредитира, като документ, който не може действително да материализира изявлението на това лице, което се сочи, като негов автор, а за третото описано заседание няма подадено писмено уведомление.
* Предвид писмените доказателства, ОИК смята, че е уведомен надлежно за заседанията, на които не е присъствал.
* Не е намерен на посочения адрес за да му бъде връчено Уведомление на основание чл.30,ал.6 от ЗМСМА за възможността да направи възражение.
* Лицето не е направило възражение и няма данни за уважителни причини за отсъствието от посочените заседания.

ОИК – Котел, счита, че са налице три от предпоставките описани по-горе, предвидени в разпоредбата на чл.30, ал.4,т.5 от ЗМСМА за предсрочно прекратяване на пълномощията на общинския съветник Назиф Мустафов Назифов.

Предвид всичко изложено, след проведено гласуване с мнозинство 11 / единадесет / гласа „ЗА” от присъстващите 11 /единадесет / члена на ОИК – Котел и след като взе предвид разпоредбана на чл.85,ал.4 от ИК, както и на основание чл.87 от ИК, във връзка с Решение №3054-МИ/01.02.2016г. на ЦИК, във връзка с чл.30,ал.4,т.5 от ЗМСМА и чл.30,ал.6 от ЗМСМА, ОИК-Котел

РЕШИ:

1. ПРЕКРАТЯВА ПРЕДСРОЧНО ПЪЛНОМОЩИЯТА на Таньо Асенов Боянов, общински съветник в Община Котел, издигнат от ПП ГЕРБ.
2. ОБЕЗСИЛВА издаденото на Таньо Асенов Боянов , Удостоверение № 283/ 28.10.2015г. за избран за общински съветник в Община Котел, издигнат от ПП ГЕРБ.
3. ОБЯВЯВА за избран за общински съветник в Община Котел следващия в листата на ПП ГЕРБ, а именно – ГАНЧО МЕНКОВ ГАНЕВ и издава Удостоверение с № 327/03.06.2019г.
4. ПРЕКРАТЯВА ПРЕДСРОЧНО ПЪЛНОМОЩИЯТА на Мъстън Алиев Муртазов, общински съветник в Община Котел, издигнат от ПП ГЕРБ.
5. ОБЕЗСИЛВА издаденото на Мъстън Алиев Муртазов , Удостоверение № 279/ 28.10.2015г. за избран за общински съветник в Община Котел, издигнат от ПП ГЕРБ.
6. ОБЯВЯВА за избран за общински съветник в Община Котел следващия в листата на ПП ГЕРБ, а именно – ДОНЧО НЕНЧЕВ КОДЖАМАНОВ и издава Удостоверение с № 328/03.06.2019г.
7. На основание чл.18а,ал.9 от АПК за общинският съветник Назиф Мустафов Назифов да се направи съобщаване чрез залепване на уведомление на вратата или на пощенската кутия, а ако до тях не е осигурен достъп – на входната врата или на видно място около нея. Съобщаването да направи чрез Кмета на с.Филаретово.
8. По точка **втора** от дневния ред не постъпиха предложения за обсъждане.

След изчерпване на дневния ред, заседанието на ОИК – Котел бе закрито от председателя на комисията.

Решението на ОИК – Котел подлежи на обжалване пред Административен съд Сливен по реда на чл.459 от Изборния Кодекс в седемдневен срок от обявяване на решението на интернет страницата на ОИК – Котел и на общодостъпно място.

На основание чл.30, ал.8, изречение последно от ЗМСМА препис от настоящето Решение да се изпрати на Председателя на Общински съвет – Котел в тридневен срок от влизането му в сила.

**ПРЕДСЕДАТЕЛ:** /п/.....................  
/Цветомира Кънева /

**СЕКРЕТАР:** /п/........................  
/Събина Георгиева/